ક્યારેક ભૂકંપથી ધરતી ધણધણી ઊઠે, ભીષણ આગ લાગે કે પછી પૂરનાં પાણી ભયજનક સપાટીથી ઉપર જઇ રહ્યાં હોય અને સૌ જીવ બચાવવા માટે ભાગતા હોય ત્યારે બીમાર અથવા તો વૃદ્ધને ભગવાન ભરોસે મૂકી દૂર ખસવાનો વિચાર સુદ્ધાં ન આવે તે પ્રેમ છે. આવી પ્રેમની ક્ષણોમાં માણસનું તેજ- એની પ્રભા વધી જતાં હોય છે. આ ક્ષણો દિવ્ય હોય છે અને પવિત્રતાથી હરીભરી. કોઇકે કહ્યું છે, ‘There is nothing holier than love.’ પ્રેમથી વધુ પવિત્ર બીજું કશું નથી.